钦定古今图书集成/明伦汇编/氏族典/第249卷 > 张𫐐
## 钦定古今图书集成/明伦汇编/氏族典/第249卷 > 张𫐐

按《名山藏勋封记》：“文安伯张𫐐，以功臣子累战功为
中军右都督，迎驾南宫，封奉天翊卫、推诚宣力武臣、
特进光禄大夫、柱国伯，给诰券，身免二死，子免一死，
禄千二百石，与世券伯。五年，卒，子斌嗣。坐诅咒，宥死
闲住，世锦衣指挥使。”

===张𫐄===按《名山藏勋封记》：“太平侯张𫐄，以勋戚入卫，用军功，
累陞右都督。天顺元年，迎驾南宫，封奉天翊卫推诚
宣力武臣，特进光禄大夫、柱国侯，给诰券，身免二死，
子免一死，进封三代，禄二千石。卒赠裕国公，予谥。子
瑾嗣。成化间，予世指挥使。”